《寄金州姚使君员外》
唐代·马戴

老怀清净化，乞去守洵阳。废井人应满，空林虎自藏。

迸泉疏石人，残雨发椒香。山缺通巴峡，江流带楚樯。

忧农生野思，祷庙结云装。覆局松移影，听琴月堕光。

鸟鸣开郡印，僧去置禅床。罢贡金休凿，凌寒笋更长。

退公披鹤氅，高步隔鹓行。相见朱门内，麾幢拂曙霜。

作者简介：马戴（799—869），字虞臣，唐定州曲阳（今河北省曲阳县）人。晚唐时期著名诗人。